ทรัมป์ประนีประนอม? ข้อพิพาททางการค้าระหว่างสหรัฐฯ และจีน - FINNOMENA
ภายหลังการประชุมผู้นำกลุ่มประเทศ G7 ณ ประเทศฝรั่งเศส ในช่วงสุดสัปดาห์ที่ผ่านมา ปธน. ทรัมป์มีท่าทีประนีประนอมมากขึ้นในข้อพิพาททางการค้าระหว่างสหรัฐฯ และจีน
29 ส.ค. 2562

ภายหลังการประชุมผู้นำกลุ่มประเทศ G7 ณ ประเทศฝรั่งเศส ในช่วงสุดสัปดาห์ที่ผ่านมา ปธน. ทรัมป์มีท่าทีประนีประนอมมากขึ้นในข้อพิพาททางการค้าระหว่างสหรัฐฯ และจีน
โดยทรัมป์ระบุว่ายังมีความเป็นไปได้ที่จะพิจารณาเลื่อนหรือยกเลิกแผนการจัดเก็บภาษีนำเข้าสินค้าจากจีน และยังได้อ้างถึงการที่เจ้าหน้าที่อาวุโสของสหรัฐฯ ได้รับการติดต่อจากเจ้าหน้าที่จีนให้กลับเข้าสู่การเจรจา
ขณะที่นายเกิง ชวง โฆษกกระทรวงการต่างประเทศของจีน ได้ออกมาปฏิเสธเรื่องดังกล่าวในเวลาต่อมา ว่าเขายังไม่ได้รับทราบข่าวว่า ทั้งสองฝ่ายได้หารือกันทางโทรศัพท์
อย่างไรก็ตาม ทรัมป์กล่าวยืนยันว่าจะยังไม่เก็บภาษีนำเข้ารถยนต์และชิ้นส่วนยานยนต์จากประเทศญี่ปุ่นในเวลานี้ ซึ่งตนและนาย Shinzo Abe, นายกรัฐมนตรีของญี่ปุ่น ได้เห็นชอบในหลักการร่วมกันในช่วงการประชุมผู้นำกลุ่มประเทศ G7
ที่มา : https://www.cnbc.com/2019/08/26/chinese-newspaper-editor-hu-xijin-china-didnt-change-its-position.html
แท็ก:
แชร์บทความ: